Saluton al ĉiuj
kaj bonvenon al mia kuirejo!
Hodiaŭ mi faros blinojn
ĉar hodiaŭ estas festo en Rusio
kiu nomiĝas Maslenico
kaj mi rakontos al vi iomete pri ĝi.
Tiun feston ni faras ĉiujare
iam en la fino de vintro.
Tio dependas de kiam okazas rusa ortodoksa pasko.
Do tiu festo okazas ĝuste antaŭ la komenco de granda fasto
kaj tial oni devas manĝi ege multe
kaj kutime oni manĝas ege multe da blinoj
aŭ patkukoj.
Kaj hodiaŭ mi ankaŭ faras blinojn.
Kaj eble vi demandas kial mi uzas teujon
por fari paston,
sed la problemo estas ke mi ne havas multajn ujojn
kaj uzi teujon por fari blinojn
fakte havas avantaĝon
ke oni povas pli facile verŝi la paston al la pato.
La ideo de tiu festo estas ĝisi kun vintro kaj saluti someron
kaj ankaŭ zorgi pri fekundeco de la tero
kaj bona rikolto.
Mi legis ke oni devis memori ĉiujn siajn mortajn parencojn
ĉar ili kredis ke ĉiuj homoj kiuj mortis en la familio
estas ene de la tero
kaj tial ili povas influi kiom bona rikolto estos
kaj tial oni devis diversmaniere honori la memoron de siaj parencoj.
Kaj kial oni manĝas blinojn?
Multaj rusoj kredas ke tio estas
ĉar blinoj estas simbolo de suno
sed mi esploris tiun temon
kaj mi eltrovis ke fakte estas ĉar
blino estis tipa manĝo por honori la mortitojn.
Kaj tial oni faris multajn blinojn, manĝis ilin,
kaj la reston oni devis porti al la tomboj
de siaj parencoj.
Sed nuntempe neniu faras tion.
Nuntempe oni simple manĝegas blinojn la tutan semajnon
kaj kelkaj poste malamas blinojn
kaj ne plu volas manĝi ilin.
Do kutime oni manĝas blinojn kun сметана aŭ acidkremo
kion mi nun faris
sed fakte mi ne certas
ĉar mi estas en Francio
kaj mi aĉetis tiun crème fraîche
kaj tio ŝajnas esti kiel сметана
sed tute ĝuste sama.
Sed tamen estas manĝebla kaj bongusta!
Kaj alia afero kiun oni povas aldoni al blinojn
estas tiu ĉi.
Tio estas kondenslakto
kun sukero.
Kaj estas ege dolĉa kaj bongusta.
Jes, kaj se vi ne estas vegetarano
vi povas manĝi ĝin ankaŭ kun kaviaro.
Kaj nun mi estas ĉe mia balkono
por montri al vi kiom bonega estas vetero en Marsejlo.
Kaj ne, ne por enviigi vin
ĉar mi mem tute ne envias min.
Mi devos ankoraŭ loĝi ĉi tie somere
kiam estos terure varme!
Sed por rakonti kiel kutime en tiu tempo
en normala Rusio, ne en francio,
devas esti ankoraŭ malvarme
kaj devas ankoraŭ esti neĝo
kaj tiel tipaj amuzadoj dum Maslenico estas sledado,
neĝpilkbatalo kaj saltado tra la fajro.
Do almenaŭ por la unuaj du oni bezonas neĝon
kiun mi ĉi tie en Francio ne havas.
Kaj la lasta afero kiun oni faras
estas bruligi grandegan pupon de Maslenico
kaj tiel oni tute ĝisas kun vintro
kaj komenciĝas nova jaro
kaj oni esperas ke tiu jaro estos bona
kaj somero estos varma.
Ege grava espero por Rusio!
Kaj la lasta grava afero kiun oni faras en dimanĉo
estas peti pardonon de pli-malpli ĉiuj de viaj amikoj,
de viaj parencoj.
Tio estas tielnomata pardonoj-dimanĉo.
Do mi petas vin pardonon ke mi ne faris videon
dum tiom longa tempo
kaj se vi volas pli da videoj
pri Rusio aŭ Francio, io ajn,
ŝati tiun ĉi videon kaj abonu mian kanalon!
Kaj mi vidos vin en la sekva video.
Ĝis!